S-295/2023

Mál þetta, sem dómtekið var 8. mars 2023, höfðaði lögreglustjórinn á höfuðborgarsvæðinu með ákæru 24. janúar 2023, á hendur ákærða Á-kk-þgf E-kk-þgf Þ-kk-þgf, kt. [...], [...], fyrir:

I.

Umferðarlagabrot með því að hafa, föstudaginn 15. apríl 2022, ekið bifreiðinni [...]sviptur ökurétti og undir áhrifum áfengis (í blóðsýni mældist vínandamagn 2.83 ‰) um Kaplahraun við Drangahraun í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

[...]

II.

Umferðarlagabrot með því að hafa, laugardaginn 14. janúar 2023, ekið bifreiðinni [...] sviptur ökurétti um Reykjavíkurveg við Orkuna í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

[...]

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.“

Í fyrirkalli, sem var gefið út 6. febrúar 2023 og birt fyrir ákærða 10 sama mánaðar var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þau sem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 8. marssl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur [...] og hefur samkvæmt framlögðu sakavottorði dagsettu 19. janúar 2023 tvisvarsinnum áður sætt refsingu fyrir umferðarlagabrot. Við mat á refsingu í þessu máli hefur áhrif að ákærði gekkst undir sektagerð hjá lögreglustjóranum á höfuðborgarsvæðinu þann 31. maí 2016 þar sem hann féllst á ökuréttarsviptingu og greiðslu sektar að fjárhæð 165.000 krónur, fyrir ölvunarakstur og akstur án þess að hafa endurnýjað ökuskírteini. Einnig er litið til þess að ákærði gekkst undir sektagerð hjá lögreglustjóranum á höfuðborgarsvæðinu þann 14. desember 2 0 20 þar sem hann féllst á ökuréttarsviptingu og greiðslu sektar að fjárhæð 33 0.000 krónur, fyrir ölvunarakstur og akstur án þess að hafa endurnýjað ökuskírteini.

Með hliðsjón af framangreindu og dómvenju í samskonar málum þykir refsing ákærða hæfilega ákveðin fangelsi í 30 daga og 2 4 0.000 króna sekt í ríkissjóð, sem greiðist innan fjögurra vikna frá dómsbirtingu, en vararefsing skal vera fangelsi í 1 8 daga. Ekki þykja efni til að skilorðsbinda refsinguna með vísan til dómvenju í málum af þessu tagi. M eð vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019 er ákærði sviptur ökurétti ævilangt frá birtingu dómsins að telja.

Með vísan til 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 26.000 krónur. Um er að ræða kostnað vegna blóðtökuvottorðs, og rannsóknar á blóðsýni.

H-kvk-nf B-kvk-nf R-kvk-nf aðstoðarmaður dómara kveður upp dóm þennan.

Dómsorð:

Ákærði, Á-kk-nf E-kk-nf Þ-kk-nf sæti fangelsi í 3 0 daga.

Ákærði greiði 24 0.000 krónur í sekt til ríkissjóðs innan fjögurra vikna frá dómsbirtingu en sæti ella 18 daga fangelsi.

Ákærði er sviptur ökurétti ævilangt frá birtingu dómsins að telja.

Ákærði greiði 26.000 krónur í sakarkostnað.

H-kvk-nf B-kvk-nf R-kvk-nf